The Clash

The Clash var et britisk  punk rock-band. Musikken deres var påvirket av forskjellige musikkstiler som reggae og roots rock.

I motsetning til mange andre punkband var The Clash politisk bevisste, og flere av tekstene bærer sterkt preg av dette. Bandets politiske engasjement førte også til at de deltok på en del arrangementer i regi av bl.a. "Rock Against Racism" og "Anti-Nazi League". Konsertene til The Clash var svært intense opplevelser og en av hovedårsakene til bandets suksess. De besøkte Norge to ganger; 21. mai 1980 i Storsalen på Chateau Neuf og 16. februar 1984 i Drammenshallen.

 Medlemmer 
Joe Strummer (vokal, gitar). Tidligere i The 101'ers.
Mick Jones (gitar, vokal, piano). Tidligere i London SS. Fikk sparken i 1983.
Paul Simonon (bass, vokal). Tidligere i London SS. 
Topper Headon (trommer, vokal). Tidligere i London SS. En soul- og jazzmusiker som ble med i The Clash midlertidig i 1977. Han bestemte seg for å bli, men sluttet i 1982.
Tory Crimes (født Terry Chimes) (trommer). Tidligere i London SS. Sluttet i 1977, var med igjen en kort periode på 80-tallet.
Keith Levene (gitar). Tidligere i The 101'ers. Sluttet i 1976. Senere med i Public Image Ltd..

På albumet Cut the Crap bestod The Clash av Strummer, Simonon, Vince White (gitar), Nick Sheppard (gitar) og Pete Howard (trommer). The Clash ble oppløst i 1986.

Jones spilte senere i Big Audio Dynamite, mens Strummer dannet bandet The Mescaleros, som bestod av talentfulle artister, blant andre hans venn fra før The Clash, Tymon Dogg. Simonon og Headon prøvde seg også på andre prosjekter, men holdt en forholdsvis lav profil. Headon ga ut et soloalbum, mens Simonon startet bandet Havana 3am som gav ut flere album.

 Tidslinje 

 Diskografi 
The Clash (CBS, 1977)
Give 'Em Enough Rope (CBS Records, 1978)
London Calling (CBS Records, 1979)
Sandinista!  (CBS Records, 1980)
Combat Rock (CBS Records, 1982)
Cut the Crap (CBS Records, 1985)
From Here to Eternity (1999) (konsertalbum)

 Konserter i Norge 
Chateau Neuf – 21. mai 1980
Drammenshallen – 16. februar 1984

 Referanser 

 Eksterne lenker 





Kategori:Punkband
Kategori:Britiske rockegrupper
Kategori:Medlemmer av Rock and Roll Hall of Fame

Kategori:Band etablert i 1976